10.11.2022
RO
Jurnalul Oficial al Uniunii Europene
L 290/583
6.5.9.2.
Incinta se purjează timp de mai multe minute imediat înaintea încercării, până se obține un mediu stabil.
Ventilatorul (ventilatoarele) de amestec al (ale) incintei trebuie, de asemenea, să fie pus(e) în funcțiune.
6.5.9.3.
Cu grupul motopropulsor oprit, ferestrele și compartimentul (compartimentele) de bagaje deschise, vehiculul supus încercării este adus în camera de măsurare.
Ventilatorul (ventilatoarele) de amestec se reglează astfel încât să mențină un curent de aer cu o viteză minimă de 8 km/h sub rezervorul de combustibil al vehiculului supus încercării.
6.5.9.4.
Analizorul de hidrocarburi se aduce la zero și se reglează folosind un gaz de etalonare imediat înaintea încercării.
6.5.9.5.
Se închid în mod etanș ușile incintei.
6.5.9.6.
În cel mult 10 minute de la închiderea și etanșarea ușilor, se măsoară concentrația de hidrocarburi, temperatura și presiunea barometrică pentru a furniza valorile inițiale ale concentrației de hidrocarburi din incintă (CHCi), ale presiunii barometrice (Pi) și ale temperaturii ambiante a camerei (Ti) pentru încercarea diurnă.
Tstart = 0 începe în acest moment.
6.5.9.7.
Analizorul de hidrocarburi trebuie adus la zero și reglat folosind un gaz de etalonare imediat înaintea sfârșitului perioadei de eșantionare a emisiilor.
6.5.9.8.
Sfârșitul primei și celei de a doua perioade de eșantionare a emisiilor trebuie să aibă loc la 24 de ore ± 6 minute și, respectiv, la 48 de ore ± 6 minute de la începutul eșantionării inițiale, astfel cum se specifică la punctul 6.5.9.6. din prezenta anexă.
Timpul scurs se înregistrează.
La sfârșitul fiecărei perioade de eșantionare a emisiilor, se măsoară concentrația de hidrocarburi, tempe­ ratura și presiunea barometrică și se utilizează pentru a calcula rezultatele încercării diurne cu ajutorul ecuației de la punctul 7.1. din prezenta anexă.
Rezultatul obținut în primele 24 de ore trebuie înregistrat drept MD1.
Rezultatul obținut în a doua perioadă de 24 de ore trebuie înregistrat drept MD2.
6.6.
Procedură de încercare continuă pentru sisteme de stocare a combustibilului etanșe
6.6.1.
În cazul în care presiunea de depresurizare a rezervorului de combustibil este mai mare sau egală cu 30 kPa
6.6.1.1.
Încercarea trebuie efectuată astfel cum se descrie la punctele 6.5.1. - 6.5.3. din prezenta anexă.
6.6.1.2.
Golirea și umplerea rezervorului de combustibil În cel mult o oră după ciclul de conducere de precondiționare, rezervorul de combustibil al vehiculului trebuie golit.
În timpul acestei operațiuni, trebuie evitată purjarea în mod necorespunzător a dispozitivelor de control al evaporării montate pe vehicul sau încărcarea anormală a acestor dispozitive.
În acest scop este suficientă, de obicei, scoaterea capacului rezervorului; dacă nu este suficient, canistra de carbon activ trebuie să fie deconectată.
Rezervorul trebuie reumplut cu combustibil de referință la o temperatură de 18 °C ± 2 °C, la 15 ± 2 % din capacitatea nominală a rezervorului.
Operațiunile descrise la punctele 6.6.1.3, 6.6.1.4 și 6.6.1.5 din prezenta anexă trebuie încheiate în cel mult 36 de ore, iar în cazul operațiunilor descrise la punctele 6.6.1.4 și 6.6.1.5., vehiculul nu trebuie expus la temperaturi de peste 25 °C.
6.6.1.3.
Stabilizare termică În cel mult 5 minute după realizarea golirii și reumplerii cu combustibil, vehiculul trebuie stabilizat timp de cel puțin 6 ore la o temperatură ambiantă de 20 °C ± 2 °C.
6.6.1.4.
Depresurizarea rezervorului de combustibil Presiunea rezervorului trebuie redusă ulterior pentru a evita creșterea anormală a presiunii din interiorul rezervorului de combustibil.
Această acțiune se poate realiza prin desfacerea capacului rezervorului vehi­ culului.
Indiferent de metoda de depresurizare, vehiculul trebuie readus în starea inițială după cel mult 1 minut.
6.6.1.5.
Încărcarea și purjarea canistrei de carbon activ Canistra de carbon activ îmbătrânită conform procedurii descrise la punctele 5.1. - 5.1.3.1.3. inclusiv din prezenta anexă trebuie încărcată până la 2 g de saturație, conform procedurii descrise la punctele 6.5.5.4. – 6.5.5.4.5. inclusiv din prezenta anexă, și trebuie ulterior purjată cu 25 ± 5 litri pe minut de aer de emisii de laborator.
Volumul aerului de purjare nu trebuie să depășească volumul determinat în conformitate cu cerințele de la punctul 6.6.1.5.1.
Această încărcare și purjare se poate efectua fie (a) utilizând o canistră de carbon activ de la bord la o temperatură de 20 °C sau opțional de 23 °C, fie (b) prin deconectarea canistrei de carbon activ.
În ambele cazuri, nu se permite evacuarea suplimentară a presiunii din rezervor.